Μουσείο Φυσικής Ιστορίας Κρήτης

Το Μουσείο Φυσικής Ιστορίας Κρήτης (ΜΦΙΚ) του Πανεπιστημίου Κρήτης ιδρύθηκε τον Δεκέμβριο του 1980 με προεδρικό διάταγμα στα πλαίσια της Σχολής Θετικών Επιστημών του Πανεπιστημίου Κρήτης. Εδρεύει στο Ηράκλειο Κρήτης.

 Περιλαμβάνει πέντε τμήματα : Ζωολογικό Βοτανικό Παλαιοντολογικό - Γεωλογικό ΟρυκτολογικόΣτο Μουσείο λειτουργούν επίσης : Βιβλιοθήκη Φωτογραφικό Αρχείο Γραφιστικό Εργαστήριο Εργαστήριο Ταριχεύσεων και Εκθεμάτων Εργαστήριο GIS Το ΜΦΙΚ διοικείται από τους διευθυντές των πέντε τμημάτων που είναι μέλη ΔΕΠ του Πανεπιστημίου Κρήτης και που εκλέγουν τον πρόεδρο του διοικητικού συμβουλίου. Η λειτουργία και η οργάνωση του μουσείου διέπεται από εσωτερικό κανονισμό που εγκρίνεται από τη σύγκλητο του Πανεπιστημίου Κρήτης. Ο ισχύων κανονισμός εγκρίθηκε από τη συνεδρία της συγκλήτου στις 12/6/1987. Το μουσείο έχει κατά καιρούς αλλάξει χώρους της έκθεσης των συλλογών του. Η πρώτη έκθεση λειτούργησε τον Μάιο του 1994 στο Ενετικό Φρούριο του Κούλε στο Ηράκλειο. Η δεύτερη έκθεση έγινε τον Αύγουστο του 1994 στον Σίβα (Πυργιωτίσσης) ενώ η τρίτη έκθεση έγινε τον Μάρτιο του 1995 στο Ρέθυμνο. Η τέταρτη έκθεση έγινε από τον Ιούνιο έως τον Νοέμβριο του 1995 στα Ενετικά Νεώρια στο Ηράκλειο. Η πέμπτη έκθεση έγινε από τον Ιούνιο έως τον Νοέμβριο του 1997 στα Νεώρια Χανίων. Τον Ιούνιο του 1998 το μουσείο ενοικίασε, επισκεύασε και διαρρύθμισε ένα κτίριο 800 τμ στο Ηράκλειο, στην οδό Λεωφόρος Κνωσού 157, το οποίο λειτούργησε ως εκθεσιακός χώρος μέχρι τον Ιούνιο του 2005. Στην έκθεση εκείνη προσεγγίζεται ο πολύπλοκος από γεωλογική, οικολογική και πολιτιστική άποψη χώρος της ανατολικής Μεσογείου με ρεαλιστικές αναπαραστάσεις οικοσυστημάτων, εκθέματα από τις συλλογές του Μουσείου, φωτογραφικό υλικό, σχεδιαγράμματα και επεξηγηματικά κείμενα. Σήμερα η έκθεση του μουσείου στεγάζεται στο ανακαινισμένο κτίριο της Παλαιάς Ηλεκτρικής Εταιρείας του Ηρακλείου, στην οδό Λεωφόρος Σοφοκλή Βενιζέλου (Κόλπος Δερματά), το οποίο παραχωρήθηκε από τον Δήμο Ηρακλείου για τον σκοπό αυτό. Το 2012 το Μουσείο Φυσικής Ιστορίας Κρήτης βραβεύτηκε από την Ακαδημία Αθηνών για τη συμβολή στην προώθηση της επιστημονικής γνώσης και ευαισθητοποίησης του κοινού σε θέματα προστασίας του περιβάλλοντος και των οικοσυστημάτων. Το Μουσείο Φυσικής Ιστορίας Κρήτης (ΜΦΙΚ) προσφέρει στους επισκέπτες του μια μοναδική εμπειρία. Στους εκθεσιακούς του χώρους, που καλύπτουν 3.500 m2, αναδεικνύεται, με τρόπο εντυπωσιακό και καινοτόμο, το φυσικό περιβάλλον της Κρήτης σε σύγκριση με αυτό της Ελλάδας και της ανατολικής Μεσογείου. Στα τέσσερα διαφορετικά επίπεδα της έκθεσης, οι επισκέπτες έχουν τη δυνατότητα να περιηγηθούν : στα Διοράματα, δηλαδή αναπαραστάσεις της φύσης σε φυσικό μέγεθος στο Γιγάντιο Δεινοθήριο, το μεγαλύτερο προϊστορικό ζώο της Κρήτης που έζησε στο νησί πριν από 8,5 εκατομμύρια χρόνια στο Ζωντανό Μουσείο, με ζωντανά ζώα χαρακτηριστικά της περιοχής στον Ερευνότοπο, έναν χώρο ειδικά διαμορφωμένο για παιδιά όπου μπορούν να εξερευνήσουν τη φύση της Κρήτης μέσα από διαδραστικά παιχνίδια στον Εγκέλαδο, έναν βιωματικό προσομοιωτή σεισμών όπου μπορεί ο επισκέπτης να νιώσει πραγματικούς σεισμούς που έχουν συμβεί σε διάφορα μέρη του κόσμου.Το 2016 φιλοξένησε τρεις περιοδικές εκθέσεις. «Οι ακραίοι δεινόσαυροι» αφορά σε δεινόσαυρους με εντυπωσιακά και ακραία χαρακτηριστικά και μας ταξιδεύει εκατομμύρια χρόνια πριν, μας συστήνει τα πιο ιδιαίτερα πλάσματα εκείνης της εποχής και μας επιτρέπει να περπατήσουμε ανάμεσα σε κινούμενους δεινοσαύρους σε φυσικό μέγεθος, από τον μεγαλύτερο και τον μικρότερο δεινόσαυρο, τον αρχαιότερο, τον πιο γρήγορο αλλά και τον πασίγνωστο T-rex. Η δεύτερη έκθεση, τα «Φωτεινά Μυστήρια», περιλαμβάνει ολογράμματα, πειράματα και ψευδαισθήσεις οπτικής. Η τρίτη περιοδική έκθεση έχει τίτλο «Κρήτη, μια ήπειρος σ’ ένα νησί» και περιλαμβάνει πληθώρα εκθεμάτων και μικροδιοραμάτων για τη βιοποικιλότητα και γεωποικιλότητα της Κρήτης. Σε όλους τους χώρους του Μουσείου ο επισκέπτης μπορεί να περιηγηθεί ελεύθερα ή να ξεναγηθεί από τους εξειδικευμένους ξεναγούς-μουσειοπαιδαγωγούς. Η γενική είσοδος είναι 9€ ενώ διατίθενται και μειωμένα εισιτήρια. Ιστοσελίδα του Μουσείου Φυσικής Ιστορίας Κρήτης